laion/Wikipedia-Exotic huggingface dataset:
סן מרטן

סן מרטן (בצרפתית: Saint-Martin) הוא קולקטיב מעבר לים של צרפת באי הטרופי סן מרטן בצפון מזרח הים הקריבי, 240 ק"מ מזרחית לפוארטו ריקו. האי, ששטחו 87 קמ"ר, מחולק בין צרפת והולנד: חלקו הצפוני שייך לצרפת, חלקו הדרומי של האי — סנט מארטן, בממלכת ארצות השפלה. העיר העיקרית בסן מרטן היא מריגו (Marigot). שטחו של סן מרטן 54 קמ"ר ומתגוררים בו 30,615 תושבים על פי הערכה ליולי 2011, גידול משמעותי מ-8,072 התושבים שנספרו באי בשנת 1982. כריסטופר קולומבוס גילה את האי סן מרטן במהלך מסעו השני לעולם החדש, ב-1 בנובמבר 1493, שהוא יומו של הקדוש הנוצרי מרטין מטור, ולכן קרא קולומבוס לאי על שמו. בעת גילוי האי התגוררו בו אינדיאנים תושבי הקריביים. במאה ה-17 נאבקו המעצמות של אותה עת - צרפת, אנגליה, הולנד, דנמרק וספרד על השליטה באיים הקריביים. ההולנדים החלו לייבא מלח לאירופה מהאיים בשנות ה-20 של המאה ה-17, אולם על אף נוכחות ההולנדים באי, כבשו אותו הספרדים בשנת 1633 ושנה לאחר מכן בנו את מוצב פוינטה בלנשה. הספרדים החלו את העבדות באיים - עבדים רבים הובאו מאפריקה על מנת לעבוד במטעי הסוכר של הספרדים, ומאוחר יותר של הצרפתים. רק במחצית הראשונה של המאה ה-19 הופסק סחר העבדים, והבריטים, ששלטו באזור, הביאו סינים ותושבי האיים באוקיינוס השקט לעבוד במקום העבדים במטעים. יבוא אנשים זה הביא לרבגוניות האתנית הרבה של תושבי האיים הקריביים בכלל וסן מרטן בפרט. ב-23 במרץ 1648 הסכימו צרפת והולנד לחלק ביניהן את האי. עד שנת 2003 היה סן מרטן חלק מגוואדלופ. ב-2003 הצביעו תושבי האי שהאי יהפוך לאזור עצמאי נפרד מגוואדלופ. ב-2007 העניק הפרלמנט הצרפתי לאי מעמד של קולקטיב מעבר לים. סן מרטן הוא חלק מהאיחוד האירופי. המטבע הרשמי הוא האירו אף שנעשה שימוש גם בדולר האמריקאי. סן מרטן מנוהל על ידי ראש עיר ומועצה עירונית נבחרת על ידי תושבי האי שהם תושבי האיחוד האירופי. תושבי האי שאינם תושבי האיחוד האירופי, שהם רוב תושבי סן מרטן, אינם רשאים להצביע. סן מרטן ידוע בחופי הנודיסטים שבו ובחנויות הרבות. התיירות מהווה מרכיב עיקרי בהכנסות האי. רוב התיירים באי מגיעים בטיסות לנמל התעופה הנסיכה יוליאנה הנמצא בסנט מארטן, אם כי קיים שדה תעופה גם בסן מרטן. נמל התעופה המרכזי של האי הוא "נמל התעופה הנסיכה יוליאנה" הידוע במסלול הנחיתה הקצר שלו (2,130 מטרים בלבד), ומסיבה זו נאלצים מטוסים לטוס בגובה נמוך ביותר - כ-10 - 20 מטרים מעל גובה הים וחופי האי בטרם הנחיתה. אוניות נוסעים רבות מביאות תיירים לאי. בשל מספר התיירים הרב, שמרביתם שוכרים מכוניות בעת שהותם באי, מרבית הזמן כבישי האי פקוקים. בשנת 2007 לסן מרטן הוקצה סיומת אינטרנט .mf, אך היא נותרה ללא שימוש. אתר האינטרנט הרשמי של סן מרטן מידע על האי Traveltalkonline.com פורומים על האי מידע על שני חלקי האי מזג האוויר באי חופי האי תמונות של האי סרט - בואינג 747-400 של KLM בנחיתה באי משרד התיירות של סן מרטן מידע לתיירים על שני חצאי האי תצלומים וחדשות מדריך למטייל באי מדריך למפליגים לאי מפת רחובות של האי מפות שונות(הקישור אינו פעיל) מפה מפורטת של האי דירוג שטח יבשתי - מתוך אתר Worldometer, כפי שפורסם ב-28 במאי 2021 טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024 דירוג תמ"ג - מתוך אתר הבנק העולמי, כפי שפורסם ב-2 באוגוסט 2023 מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
ארכיון הויולה הבינלאומי על שם פרימרוז

ארכיון הויולה הבינלאומי על שם פרימרוז (מאנגלית:Primrose International Viola Archive או בקיצור PIVA) הוא הארכיון הרשמי של אגודת הויולה הבינלאומית (אנ') ואגודת הויולה האמריקאית (אנ'). הארכיון ממוקם בספריית הארולד ב. לי (אנ') אשר באוניברסיטת בריגהאם יאנג, פרובו יוטה. מדובר באחד מהארכיונים הגדולים ביותר בעולם שמיועדים לתיעוד יצירות מוזיקליות שנכתבו במקור לויולה. האוסף נוסד על ידי הויולן הסקוטי-אמריקאי ויליאם פרימרוז בשנותיו האחרונות. בוגר אוניברסיטת בריגהאם יאנג, נגן הויולה דיווד דלטון (אנ') אשר למד תחת פרימרוז באוניברסיטת אינדיאנה עזר למורו לכתוב ממואר אודות חייו. בהזדמנות דלטון הציע כי ספריית הארולד ב. לי (אנ') תוכל לשמש לתיעוד התכתבויותיו של פרימרוז. לאחר מפגש עם מנהלי הספרייה בשנת 1974, פרימרוז החליט לתמוך בהצעת תלמידו ותרם את כתביו לספריה. בהמשך הספרייה הציבה כיעד גם תיעוד של יצירות מקוריות לויולה. ב-1979 הארכיון נוסד באופן רשמי כארכיון פרימרוז ליצירות לויולה. בשנת 1981 אגודת הויולה הבינלאומית החליטה לאחד את הארכיון שלה שבסיסו היה באוסטריה, עם ארכיון פרימרוז. בהתאם שונה שם הספרייה לשמו הנוכחי - ארכיון הויולה הבינלאומי על שם פרימרוז. החל משנת 1983, הארכיון אוסף מוזיקה חדשה שנכתבת לויולה ועושה מאמצים להרחיב את הרפרטואר לויולה. בין התורמים לספרייה ניתן לכלול את יאן אלברכט (Jan Albrecht), פול דוקטור (Paul Doktor), אולריך דרונר (Ulrich Druner), וולטר לברמן (Walter Lebermann), רודולף טרטשץ' (Rudolf Tretzsch), ארנסט וולפיש (Ernst Wallfisch) ופרנץ זיירינגר (Franz Zeyringer) המייסד של אגודת הויולה הבינלאומית. החל משנת 2005 הארכיון והאוניברסיטה נותנים חסות לפסטיבל ולתחרות הבינלאומית בויולה על שם פרימרוז. (אנ') הארכיון מכיל כ-6.000 יצירות ופרטיטורות, בסביבות 250 הקלטות, ומאות כתבי יד והתכתבויות מקוריות של פרימרוז ואחרים. בין כתבי היד המקוריים ניתן לכלול את יצירות מאת בלה ברטוק (הקונצ'רטו לויולה (אנ')), ארנסט טוך, אפרם צימבליסט (סויטה של ריקודים ספרדיים "סרסטינה"), דריוס מיו (הקונצ'רטו השני לויולה), ג'ורג' רוכברג (סונטה לויולה). הוסף על אלו, האוסף גם כולל את ארכיון ההקלטות והתמונות הרשמי של פרימרוז. יצירות הנמצאות בספריית הארכיון הקבינט שבארכיון ממייסדי הארכיון - דלטון, ריילי וזיירינגר אתר האינטרנט הרשמי של ארכיון הויולה הבינלאומי על שם פרימרוז (באנגלית) מדיה וקבצים בנושא ארכיון הויולה הבינלאומי על שם פרימרוז בוויקישיתוף האתר האינטרנט הרשמי של ארכיון הויולה הבינלאומי על שם פרימרוז
סלוטר

סלוטר (Slaughter) הוא שם משפחה שמקורו באנגלית ומשמעותו שוחט. האם התכוונתם ל... איי. ג'יי. סלוטר – כדורסלן אמריקאי-פולני גבריאל סלוטר – פוליטיקאי אמריקאי מרקוס סלוטר – כדורסלן אמריקאי הסמל סלוטר – מתאבק אמריקאי סלייטר (פירושונים)
יעקב משה פרייברג

הרב יעקב משה פרייברג (כ"ח אב ה'תר"ס, 23 באוגוסט 1900 - ח' תשרי ה'תשנ"ד, 23 בספטמבר 1993) היה רב שכונת מנשיה בתל אביב-יפו, רב בית הכנסת, וחבר מועצת הרבנות בעיר. מחבר ספרי פרדס הרי"ם. נולד לרב יהודה אריה פרייברג, רב בעיירות וולנוביץ וקרשניק שבפולין, ומחבר תורני פורה. עלה לארץ באפריל, 1940, עם אשתו וששת ילדיו. בתחילה הגיע לשכונה מאה שערים שבירושלים, חצר פרידמן. כיהן כרב בית כנסת 'קהילת יהודי קרשניק', וכרב שכונת מנשיה (לעיתים 'חסן בק') שבתל אביב-יפו. אביו נרצח בשואה יחד עם קהילתו. בשנת 1951 כתב לרבנות הראשית אודות מגוון השיעורים והפעילויות שלו לחיזוק היהדות בשכונתו 'חסן בק' ותיאר את כוונתו "לעשות ולפעול בשטח הדת, לצערינו הגדול הירודה". בשנות רבנותו בישראל חיבר מאמרים תורניים רבים בכתבי עת. בכמה מקרים עורר בעיתונות על בעיות רוחניות, כדוגמת ספרים תורניים המצטטים מקורות מהנצרות או חילול קברי צדיקים. בשנת תשל"ד הוציא לאור את ספרו 'חידושי הרי"ם' - חידושים על פרשת השבוע. קברו ספרו, פרדס הרי"ם, באתר אוצר החכמה Frajberg Jankiel Moszek, באתר ארכיון המדינה קול סיני, ו-ז, עמ' 112 הנאמן, שנה יב, עמ' 15 פרדס הרי"ם, עמ' 2 עיניך רואות, עמ' 276 מעלת שנים יושבים ויש ביניהם דברי תורה / הרב יהודה אריה פרייברג הי”ד | תורתך לא שכחתי, באתר toratcha.com, ‏2019-03-27 Frajberg Jankiel Moszek, באתר ארכיון המדינה ⁨המרכז של ארגון המקוה - ⁨הארץ⁩ 22 דצמבר 1943⁩ - הספרייה הלאומית של ישראל │ עיתונים ⁨מכתבים למערכת - ⁨⁨הצפה⁩ 31 אוגוסט 1959⁩ - הספרייה הלאומית של ישראל │ עיתונים, באתר www.nli.org.il שאלונים לרבנים (עמ' 104), באתר ארכיון המדינה למשל: הפרדס סט, ה, עמ' 9, בדין כיבוד ומורא לאב ואם קול תורה טו, עמ' יד - בדין בשר בלוי על ריאת עוף הפוסק שנה יא, אייר, סימן תתתעה - בעניין גלוי ראש והשחתת זקן הפרדס טבת תשל"ו, עמ' 15–16 תיקון לשימוש בפריז'דר בשבת ⁨רקב ביעקב ⁩ | ⁨המשקיף⁩ | 19 אוגוסט 1942 | אוסף העיתונות | הספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יעקב משה פרייברג".
קרקע בזלת

קרקע בזלת היא סוג של קרקע חרסיתית המתהווה על אבני בזלת מבליית סלעי בזלת. קרקע בזלת היא רדודה יחסית, הגם שהיא לעיתים מגיעה לעובי של מטר ואף יותר. אופק A שלה הוא רגבי גרעיני, אופק B הוא בעל מבנה רגבי, ואופק C כולל שברי סלע בדרגות התפוררות שונות. חדירות המים בקרקע בזלת היא איטית והאוורור מועט. היא בעלת נקודת כמישה גבוהה של כ-25-27%. כשהיא רטובה, קרקע בזלת היא דביקה ופלסטית וכשהיא יבשה היא נסדקת ונשברת. קרקע בזלת כולל שיעור גבוה של חרסית שבין 55-65%. קרקע בזלת לרוב נעדרת גיר, אך כאשר קרקע הבזלת נמצאת על בזלת שמעורב בה גיר יכול אחוז הגיר בקרקע להגיע עד 10%. קרקעות הבזלת חסרות הגיר הן בעלות תגובה אלקלית חלשה וכשיש בהן גיר הן בעלות תגובה אלקלית בינונית. תכולת החומר האורגני והחנקן היא נמוכה, תכולת האשלגן בינונית ותכולת הזרחן היא גבוהה. לקרקע בזלת קיבול קטיונים ניכר, כאשר הקטיון החליף הראשי הוא סידן, מגנזיום מהווה כ-20% מהקטיונים ונתרן ואשלגן מועטים מאוד כקטיונים חליפיים. קרקע בזולת בעל גוון אפור, חום כהה אשר לעיתים נוטה לאדום. חלק מקרקעות הבזלת עשירות בפחמת הסידן שהוא תוצר של פירוק הפלגיוקלז באבני הבזלת על ידי מי תהום המכילים פחמן דו-חמצני. ההרכב הכימי הממוצע של קרקע בזלת הוא 60% צורן דו-חמצני (SiO2), 30% אלומינה ותחמוצת ברזל (Al2O3+Fe2O3), 5% סידן פחמתי (CaCO3), 1.8% אשלגן חד-חמצני (K2O) ו-2% חומר אורגני. קרקע בזלת משמשת לגידולי שדה ומטעים. סוג זה של אדמה נמצא בישראל ברמת הגולן, בחלקים המזרחיים של הגליל ובסביבות עמק יזרעאל ועמק בית שאן. עמנואל מזור, גאולוגיה בפטיש ישראלי, האוניברסיטה הפתוחה, מהדורה מתוקנת 1994, עמ' 61 האנציקלופדיה לחקלאות, כרך ראשון, עמוד 188 עמנואל מזור, גאולוגיה בפטיש ישראלי, מכון ויצמן למדע, האוניברסיטה הפתוחה, 1994, עמ' 64 ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
דגל האנטילים ההולנדיים

דגל האנטילים ההולנדיים היה דגל לבן עם פס כחול אופקי שרוחבו שליש מרוחב הדגל במרכזו. פס כחול זה עובר מעל פס אדום אנכי המצוי במרכז הדגל - פס שרוחבו זהה לרוחב הפס הכחול. במרכז הדגל, במפגש הפסים, מעל הפס הכחול מצויים חמישה כוכבים לבנים המסודרים בצורת אליפסה. חמישה כוכבים אלה מייצגים את חמשת האיים של האנטילים ההולנדיים: בונייר, קורסאו, סאבא, סנט מארטן וסנט אוסטתיוס. קודם לפרישת ארובה בשנת 1986 היו בדגל שישה כוכבים. בשנת 2010 עם פירוקה של המדינה, חדל הדגל לשמש כדגל רשמי. דגל סנט מארטן דגל קוראסאו דגל בונייר דגל סאבא מדיה וקבצים בנושא דגל האנטילים ההולנדיים בוויקישיתוף דגל האנטילים ההולנדיים, באתר דגלי העולם (באנגלית) דגל האנטילים ההולנדיים, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
Mu

סדרת משגרים Mu ("מו") כוללת מספר דגמי משגרים שפותחו ביפן וייצורם נמשך עד לשנת 2016. המשגרים היו מצוידים במנוע דלק מוצק ושוגרו ממרכז החלל אוצ'ינורה מכן שיגור M. המשגר הוחלף על ידי משגר מדגם אפסילון. השיגור הראשון בוצע ב-31 באוקטובר 1966 לטיסה תת-מסלולית. המשגר פותח במכון לחקר החלל של אוניברסיטת טוקיו. לאחר פיתוחו הוא החליף משגר מדגם L ("למדא"). השיגור לחלל הראשון בוצע ב-25 בספטמבר 1970 אך הוא נכשל. השיגור המוצלח הראשון בוצע בשנת 1971. לאחר הקמת סוכנות החלל היפנית, המשגר עבר לשימושו. בשנת 1985 בעזרת המשגר בוצע שיגור של גשושיות יפניות לכיוון שביט האלי. עם השנים פותחו דגמים שונים. בגרסתו האחרונה המשגר היה מסוגל להביא למסלול מטען במשקל של כ-1900 ק"ג. בעזרת משגר זה בשנת 1998 שוגרה גשושית לכיוון המאדים. M-4S - ארבעה שלבים (1970–1972) M-3C - תלת-שלבי (1974–1976) M-3H - תלת-שלבי (1977–1979) M-3S - תלת-שלבי (1980–1984) M-3SII - ארבעה שלבים (1985–1995) M-V - תלת-שלבי (1995–2016) מדיה וקבצים בנושא Mu בוויקישיתוף תיאור המשגר תיאור משגרי הסדרה (באנגלית) השוואת דגמים שונים
בנק אש ישראל

בנק אש ישראל הוא בנק אינטרנטי ישראלי, שקיבל אישור הפעלה מבנק ישראל בדצמבר 2022. לאחר הקמתו הוא צפוי להיות הבנק הדיגיטלי השני בישראל, לאחר בנק ONE ZERO. הבנק הוקם על ידי היזמים יובל אלוני וניר צוק. בדצמבר 2022 קיבל את אישור ההפעלה מבנק ישראל. פרופ' שמואל האוזר, לשעבר יושב ראש רשות ניירות ערך, מונה ליו"ר הבנק, נדין בודו-טרכטנברג תכהן כסגניתו. קובי מלכין, שהיה מנהל בנק אוצר החייל, צפוי לנהל את הבנק. בינואר 2023 רכשה חברת כלל ביטוח 5% ממניות הבנק, תמורת השקעה של 100 מיליון ש"ח בו. בנק ישראל אישר הקמה של בנק חדש נוסף: בנק אש ישראל, באתר בנק ישראל, 25 בדצמבר 2022 וואלה! כסף‏, כמו esh בשדה הפיננסי: בנק חדש נולד בישראל, באתר וואלה, 25 בדצמבר 2022 עירית אבישר, גולן חזני, אש ישראל, הבנק הדיגיטלי החדש של ניר צוק, קיבל רישיון מבנק ישראל, באתר כלכליסט, 25 בדצמבר 2022 גולן חזני, כלל ביטוח תשקיע 100 מיליון שקל בבנק הדיגיטלי של ניר צוק, באתר כלכליסט, 7 בינואר 2023 רועי ויינברגר, ‏שנה אחרי הרישיון: הבנק החדש של ניר צוק יפתח חשבונות לעובדים | בלעדי, באתר גלובס, 4 בדצמבר 2023
מהדי חסן

מהדי ראזה חסן (נולד ביולי 1979) הוא עיתונאי פוליטי וסופר אמריקאי-בריטי ממוצא הודי. חסן היה המנחה של "תוכניתו של מהדי חסן" בחברת הסטרימינג פיקוק מאז אוקטובר 2020 וב-MSNBC מאז פברואר 2021. ב-2015 חסן היגר לוושינגטון, ארצות הברית כדי לעבוד במשרה מלאה באל-ג'זירה בתוכנית UpFront וכמנחה של הפודקאסט Deconstructed בשנים 2018 עד 2020. חסן הוא סופר המשנה בביוגרפיה של אד מיליבנד וכיהן בעבר כעורך הפוליטי של ההאפינגטון פוסט הבריטי. חסן היה מנחה מספר תוכניות אנגליות של אל-ג'זירה, ביניהן: הקפה, ראש בראש, ו-UpFront. מדיה וקבצים בנושא מהדי חסן בוויקישיתוף מהדי חסן, ברשת החברתית אקס (טוויטר) איתן נצ'ין, העיתונאי מהדי חסן: "אם זה לא רצח עם אלא רק פשע מלחמה, זה צודק יותר?", באתר הארץ, 26 ביוני 2024 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מהדי חסן".
קווינקואטריה

קווינקואטריה היה פסטיבל עממי, שנערך לכבוד האלה מינרווה ברומא העתיקה. החגיגות נמשכו חמישה ימים, ומכאן בא הבסיס לשם. ביום הראשון, זבחים וקורבנות ניתנו לאלה, אם כי לא נשפך דם. בשלושת הימים הבאים היו בעיקר קרבות ראווה של גלדיאטורים, וביום החמישי והאחרון נערכה תהלוכה חגיגית ברחבי הרחובות של העיר. אנשי החינוך וההוראה (מורים ותלמידים) זכו לחופשה באותם ימים, והיה למנהג אצלם להביא קורבנות ומנחות למינרווה, אשר הייתה האלה הפטרונית שלהם. מנהלי בתי הלימוד קיבלו מתנות מתלמידיהם לאחר החזרה ללימודים בסוף החגיגות; כל המתנות התקבלו בשמה של מינרוול (השינוי בשם במקור). במהלך הפסטיבל נערכו מחזות, ודיון ציבורי על המחזות נתמך ועודד. הפסטיבל קושר גם עם פתיחת תקופת המסעות; במהלך זמן זה, כלי הנשק, הסוסים והחצוצרות טוהרו באופן טקסי, ברומא עצמה. דר' אפי זיו, המיתולוגיה הרומית, כנרת זמורה-ביתן, 2024, עמ' 240
דיקלקטין

דיקלקטין (Diclectin) הוא השם המסחרי לתרופה המורכבת מפירידוקסין ודוקסילאמין. התרופה משמשת לטיפול בבחילות והקאות במהלך ההריון. דיקלקטין משלבת פירידוקסין ודוקסילאמין. משמשת לטיפול במהלך ההריון להקאות ובחילות בוקר קשות. התרופה מאושרת על ידי הFDA האמריקאי. לא מומלצת לשימוש בזמן הנקה מאחר שהמשקל המולקולרי הנמוך שלה מאפשר מעבר בחלב האם (ראה "תופעות לוואי" מטה). התרופה ניתנת בטבליות לבליעה, במנגנון של שחרור מושהה. ההמלצה היא ליטול דיקלקטין על בטן ריקה כיוון שמזון מעכב את התחלת פעילותה. התרופה עוברת מטבוליזם בכבד ומופרשת בעיקרה בשתן. מנגנון הפעולה עדיין לא ידוע. כאמור, דיקלקטין מורכבת מפירידוקסין ודוקסילאמין. פירידוקסין הוא אנלוג של ויטמין B6. בטבליית דיקלקטין יש 10 מיליגרם של פירידוקסין דוקסילאמין היא תרופה ממשפחת האנטי היסטמינים ובעלת פעילות נוגדת בחילות והקאות. בטבליית דיקלקטין יש 10 מיליגרם של דוקסילאמין לשילוב שני המרכיבים אפקט סינרגיסטי ולכן הם ניטלים יחד בטבליה אחת. התרופה מאושרת על ידי הFDA ובעלת רמת הבטיחות הגבוהה ביותר במהלך ההריון- דרגה A (תרופות בהן אין עדות לסיכון לעובר). מאז שנות ה-50 מעל 30 מיליון נשים נטלו את השילוב התרופתי של פירידוקסין ודוקסילאמין ולא נמצאו תופעות טרטוגניות לעוברים. רגישות יתר לתרופה או לאחד מרכיביה שימוש במעכבי MAO ישנוניות עקב השפעות אנטי כולינרגיות צריכת התרופה דרך חלב האם עלול לגרום לתופעות לוואי בתינוקות יונקים הכוללות עצבנות או ישנוניות. יונקים עם רקע של הפסקות נשימה או סינדרומים נשימתיים נמצאים בסיכון גבוה להחמרה במצבם הנשימתי. Gideon Koren, Shannon Clark, Gary D. V. Hankins, Steve N. Caritis, Menachem Miodovnik, Jason G. Umans, Donald R. Mattison, Effectiveness of delayed-release doxylamine and pyridoxine for nausea and vomiting of pregnancy: a randomized placebo controlled trial, American Journal of Obstetrics and Gynecology 203, 2010-12, עמ' 571.e1–7 doi: 10.1016/j.ajog.2010.07.030 Jeffrey S. Kutcher, Arnold Engle, Jacqueline Firth, Steven H. Lamm, Bendectin and birth defects II: Ecological analyses, Birth Defects Research Part A: Clinical and Molecular Teratology 67, 2003-02, עמ' 88–97 doi: 10.1002/bdra.10034 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לא יהיה כלום

לא יהיה כלום - המשפטים הגדולים של הפולטיקה הישראלית, הוא ספר מאת העיתונאים הילה קובו ויניר קוזין, העוסק במשפטים שנאמרו על ידי פולטיקאים ישראלים בשנים 2009–2019. הספר יצא לאור בהוצאת דני ספרים במרץ 2019. בספר 12 פרקים: "בטוב טעם": עוסק בעקיצות אישיות, "ברמת שפת אם": עוסק במשפטים בנושא תחביר, "הוצא מהקשרו": עוסק במשפטים המכילים טעויות מילוליות, "רק בני אדם": עוסק במשפטים על ספורט ותרבות, "תורת היחסים": עוסק במין וביחסים, "קצת פורפורציות: עוסק בהגזמות, "ערבי טוב": עוסק במשפטים על ערבים, "ילקוט הכזבים": עוסק בהבטחות, "התשקורת": עוסק במשפטים על התקשורת, "הדמוקרטיה היחידה במזרח התיכון": עוסק במשפטים על דמוקרטיה ומשטר, "קשר משפחתי": עוסק במשפטים על בני המשפחה של הפוליטיקאים, "מטבעות לשון": עוסק במטבעות לשון שנטבעו על ידי פוליטיקאים. לצד כל ציטוט קצר המופיע בספר מתוארות נסיבות אמירתו, וניתן מידע האם האמירה התגשמה או התגלתה ככוזבת. גיא מורד אייר את הספר, הספר הוא רב מכר. שם הספר נלקח מביטוי של בנימין נתניהו, "לא יהיה כלום, כי אין כלום". הספר "לא יהיה כלום", באתר "סימניה" יניר קוזין, ‏הבטחתם יונה - פרק מתוך הספר, באתר מעריב אונליין, 14 ביוני 2019 שירי לב-ארי, מה שקורא, באתר כאן – תאגיד השידור הישראלי - שיחה עם מחברי הספר לא יהיה כלום (הדקה ה-35 והלאה) ראו באתר גל"צ
צטריזין

Cetirizine, הנמכר בין היתר תחת השם המסחרי Zyllergy, הוא אנטיהיסטמין דור שני המשמש לטיפול בנזלת אלרגית, אנגיואדמה ואורטיקריה. התרופה נלקחת דרך הפה. ההשפעה מתחילה תוך שלושים דקות ונמשכת עד כ-24 שעות. התרופה פועלת על ידי חסימת קולטני היסטמין H1, הנמצאים במערכת העיכול, כלי דם ודרכי הנשימה. מידת התועלת דומה לאנטי-היסטמינים אחרים כגון דיפנהידראמין, אך משך ההשפעה ארוכה יותר וכוללת פחות תופעות לוואי. תופעות הלוואי השכיחות כוללות ישנוניות, יובש בפה וכאבי ראש. מידת הישנוניות נמוכה יותר מאשר עם אנטיהיסטמינים מהדור הראשון. לגבי השימוש במהלך היריון והנקה מומלץ להתייעץ עם רופא. בניסוי על בעלי חיים נמצאו שאריות תרופה בחלב האם. בישראל היא ניתנת ללא צורך במרשם. ההתוויה העיקרית של Cetirizine היא נזלת אלרגית ואלרגיות אחרות. התרופה מתחרה עם היסטמין על הקישור לקולטן H1, ובכך מונעת את התסמינים האלרגיים כגון גירוד, נפיחות ונזלת. Cetirizine נפוץ גם לטיפול באורטיקריה חריפה וכרונית, ביעילות רבה יותר מכל אנטיהיסטמין אחר מהדור השני. תופעות הלוואי הנפוצות של cetirizine כוללות ישנוניות וכאבי ראש. קיימות תופעות לוואי חמורות יותר, אך נדירות הכוללות טכיקרדיה ובצקת. Cetirizine נספג במהירות ובאופן נרחב במתן דרך הפה בצורת טבליות או סירופ. הזמינות הביולוגית דרך הפה של cetirizine היא לפחות 70%. ה-T max של cetirizine הוא בערך שעה ללא קשר לפורמולציה. למזון אין השפעה על הזמינות הביולוגית של cetirizine, אך הוא מעכב את ה-T max קלות. רמת יציבות של cetirizine מתרחשות תוך 3 ימים ואין הצטברות של התרופה במתן כרוני. אחוז התרופה הקשורה לחלבון בפלזמה הוא 93%. Cetirizine אינו עובר מטבוליזם נרחב. הוא עובר מטבוליזם במסלולים הכוללים חמצון וצימוד, ואינו עובר חילוף חומרים על ידי מערכת הציטוכרום P450. Cetirizine מפונה כ-70% בשתן (כ-50% אינו משתנה) ו-10% בצואה. זמן מחצית החיים של cetirizine במבוגרים בריאים הוא כ-8.3 שעות. משך הפעולה שלו הוא לפחות 24 שעות. מדיה וקבצים בנושא צטריזין בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שאנדור פישר (מנצח)

שאנדור פישר (בהונגרית: Fischer Sándor;‏ בודפשט, 6 בפברואר 1900 – בודפשט, 8 במרץ 1995) היה מנצח יהודי-הונגרי, מתרגם עשרות לבריות של אופרות ואורטוריות, מלחין. אביהם של אדם פישר ואיוואן פישר, כמו כן הדוד של צלם הקולנוע והצלם העיתונות פטר פישר (בעלה של השחקנית פלורה קאדאר) ושל הפסנתרן-מנצח ג'רג' פישר. שאנדור פישר נולד במשפחה יהודית כבנם של מור פישר, מהנדס, ושל ארז'בט שוורץ. הוא היה תלמידם של אלברט שיקלוש ולאו ויינר באקדמיה למוזיקה ע"ש פרנץ ליסט בבודפשט בין השנים 1919 ו-1922. לאחר סיום הלימודים המשיך את הכשרתו אצל הנס קוסלר (אנ') עד 1925. בין השנים 1929-1931, הוא היה המנצח והמנהל המוזיקלי של תיאטרון הקומדיה של בודפשט, ובין 1935–1938, של תיאטרון מרכז העיר. משנת 1938 נאסר עליו להופיע בפני קהל לא יהודי בשל החוק היהודי השני. על כן יכול היה להופיע בתיאטרון גולדמארק רק במסגרת הפעילות האמנותית של אומיקה - ההתאחדות הלאומית היהודית-הונגרית לחינוך. בין לבין הוא נלקח שוב ושוב למחנות שירות עבודה (עבודות כפייה לגברים יהודים עבור הצבא ההונגרי). בתקופה זו, בין היתר, היה המלחין של המחזה תמר (Támár) של לאיוש באלינט, ורבק (פשושים) של ארנו ספ ושל סונטת הסתיו של הוגו צ'רגה. לאחר השחרור בשנת 1945 הוא חזר לתיאטרון הקומדיה, ומ-1949 ועד פרישתו ב-1978, היה הדרמטורג המוזיקלי של הרדיו ההונגרי. פישר תרגם לבריות של עשרים וחמש אופרות, מספר אורטוריות וספרי מוזיקה. עבודתו המשמעותית ביותר כמלחין היא שלישיית הפסנתר שלו, שהועלתה בבכורה בדרזדן ב-1930. עבור פבלו קזאלס, הוא העביר לצ'לו את קונצ'רטו הקרן של מוצרט KV 447. Kemény Egon – Gál György Sándor – Erdődy János: „Komáromi farsang” (1957) Daljáték 2 részben Csokonai Vitéz Mihály – Ilosfalvy Róbert, Zenthe Ferenc, Lilla – Házy Erzsébet, Korompai Vali, Deák Sándor, Gönczöl János, Berky Lili, Bilicsi Tivadar, Szabó Ernő, Hlatky László, Fekete Pál, Lehoczky Éva, Völcsey Rózsi, Gózón Gyula, Rózsahegyi Kálmán A Magyar Rádió Szimfonikus Zenekarát Lehel György vezényelte. Dramaturg: Fischer Sándor és Haán Endre. Zenei rendező: Ruitner Sándor. Rendező: László Endre. אגון קמן - ג'רג' שאנדור גאל - יאנוש ארדדי: השמעת המחזמר "קרנבל קומארום" Breaston & Lynch Media, 2019 בניצוח שאנדור פישר. 1953 - לתרבות סוציאליסטית 1975 - עיטור הצטיינות של העמל, דרג זהב שאנדור פישר באתר OMIKE מי זה מי בסצנת המוזיקה ההונגרית? אד. אנדראש סקיי. מהדורה 2. בודפשט, 1988. מו"ל מוזיקלי. מסת"ב 9633306728 מי הם היו? לקסיקון ביוגרפי יהודי בינלאומי. חוברת תוכנית ינה לוואי: מסע חייהם הבדיוני של סופרים, שחקנים, זמרים ומוזיקאים עד תיאטרון גולדמארק. בודפשט, 1943 בנצה סאבולצ'י – אלדאר טוט : לקסיקון מוזיקה. מהדורה חדשה. עורך ראשי: דנש ברטה. בודפשט, 1965. מוציא לאור של מוזיקה. כרך א'. שאנדור פישר, באתר MusicBrainz (באנגלית) שאנדור פישר ב-Uniopedia שאנדור פישר באתר בית האופרה של בודפשט "Születési bejegyzése a Budapest II. kerületi polgári születési akv. 488/1900. folyószáma alatt". נבדק ב-2020-09-24.
פקריטיניב

פקריטיניב הנמכרת תחת השם Vonjo, היא תרופת מרשם מסוג "מולקולה קטנה (אנ')", המיועדת לטיפול במבוגרים הסובלים ממיאלופיברוזיס עם טרומבוציטופניה משמעותית (אשר ערך טסיות הדם בספירת הדם שלהם נמוך מ-50,000 לליטר). התרופה פותחה על ידי חברת CITI BIOPHARMA. התרופה אושרה לראשונה בארצות הברית בפברואר 2022 עבור טיפול במיאלופיברוזיס. התרופה אושרה במסלול מהיר בעקבות תוצאות מרשימות בשלב המחקר השלישי, שהדגימו הקטנה משמעותית בגודל הטחול. בנוסף יעילות התרופה עבור אינדיקציות נוספות נמצאת במחקר בשלב שני עבור מחלת השתל נגד המאכסן. התרופה זמינה במינון של 100 מ"ג וניתנת באופן פומי (אוראלי). פקרטיניב היא תרופה המעכבת באופן ספציפי את אנזים ה-JAK2 (JAnus Kinase 2) כמו גם את Fms-Like receptor Tyrosine kinase 3) FLT3). שני האנזימים מתווכים על מסלול העברת האותות במסגרת תהליכי אריתרופויזה. המוטציה V617F בJAK2 גורמת לאקטיבציה בלתי מבוקרת של האנזים ונמצאת בחולים רבים בסרטנים מסוג polycythemia vera ומיילופיברוזיס ראשונית. עיכוב JAK2 גורם לעיכוב בפוספורילציות הנעשות על ידי האנזים STAT5 במורד מסלול העברת האותות בתאי דם פרוג'ניטורים (erythroid progenitor), בהתאמה שימוש בתרופה נמצא כמדכא ייצור שורות תאים במח העצם. תופעות הלוואי העיקריות בשימוש בתרופה הן: דימום, שלשול, תרומבוציטופניה, הארכת מקטע QT, אירועים לבביים (מחלות לב), תרומבוציטוזיס, הופעת גידולים ממאירים שניוניים וכמו כן, סיכוי מוגבר לזיהומים. התרופה אסורה לשימוש עבור מטופלים אשר נוטלים תרופות העוברות מטבוליזם בעזרת CYP3A4 כגון: ציקלוספורין, Tacrolimus, דקוטקסל, אנטיביוטיקות מסוג מקרולידים, ועוד רשימה ארוכה של תרופות. נכון ל-2022 התרופה בשימוש עבור מבוגרים בלבד. אין מספיק מידע האם השימוש בטוח עבור נשים בהריון ו/או ילדים. מדיה וקבצים בנושא פקריטיניב בוויקישיתוף Yvette N. Lamb, Pacritinib: First Approval, Drugs 82, 2022-05-01, עמ' 831–838 doi: 10.1007/s40265-022-01718-y CTI BioPharma, National Heart, Lung, and Blood Institute (NHLBI), A Phase I/II GVHD Prevention Trial Combining Pacritinib With Sirolimus-Based Immune Suppression, 2022-07-27 Anand A. Patel, Olatoyosi Odenike, The Next Generation of JAK Inhibitors: an Update on Fedratinib, Momelotonib, and Pacritinib, Current Hematologic Malignancy Reports 15, 2020-12-01, עמ' 409–418 doi: 10.1007/s11899-020-00596-z Jack W. Singer, Suliman Al-Fayoumi, Haiching Ma, Rami S. Komrokji, Ruben Mesa, Srdan Verstovsek, Comprehensive kinase profile of pacritinib, a nonmyelosuppressive Janus kinase 2 inhibitor, Journal of Experimental Pharmacology 8, 2016-08-16, עמ' 11–19 doi: 10.2147/JEP.S110702 S. Verstovsek, R. A. Mesa, J. Gotlib, R. S. Levy, V. Gupta, J. F. DiPersio, J. V. Catalano, M. W. N. Deininger, C. B. Miller, R. T. Silver, M. Talpaz, E. F. Winton, J. H. Harvey, M. O. Arcasoy, E. O. Hexner, R. M. Lyons, A. Raza, K. Vaddi, W. Sun, W. Peng, V. Sandor, H. Kantarjian, Efficacy, safety, and survival with ruxolitinib in patients with myelofibrosis: results of a median 3-year follow-up of COMFORT-I, Haematologica 100, 2015-01-23, עמ' 479–488 doi: 10.3324/haematol.2014.115840 עלון שימוש לצרכן